CELEX: 32015D0157
Language: sk
Date: 2015-01-30 00:00:00
Title: Rozhodnutie Rady (SZBP) 2015/157 z  30. januára 2015 , ktorým sa mení rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku

31.1.2015   
            
            
               SK
            
            
               Úradný vestník Európskej únie
            
            
               L 26/29
            
         ROZHODNUTIE RADY (SZBP) 2015/157
   z 30. januára 2015,
   ktorým sa mení rozhodnutie 2011/72/SZBP o reštriktívnych opatreniach voči určitým osobám a subjektom vzhľadom na situáciu v Tunisku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:
   
               (1)
            
            
               Rada 31. januára 2011 prijala rozhodnutie 2011/72/SZBP (1).
            
         
               (2)
            
            
               Reštriktívne opatrenia uvedené v rozhodnutí 2011/72/SZBP sa uplatňujú do 31. januára 2015. Na základe preskúmania uvedeného rozhodnutia by sa uplatňovanie týchto reštriktívnych opatrení malo predĺžiť do 31. januára 2016. Mali by sa zmeniť záznamy o troch osobách.
            
         
               (3)
            
            
               Rozhodnutie 2011/72/SZBP by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Rozhodnutie 2011/72/SZBP sa mení takto:
   
               1.
            
            
               Článok 5 sa nahrádza takto:
               „Článok 5
               Toto rozhodnutie sa uplatňuje do 31. januára 2016. Podlieha neustálej revízii. Ak Rada usúdi, že sa jeho ciele nedosiahli, môže sa podľa potreby obnoviť alebo zmeniť.“
            
         
               2.
            
            
               Príloha sa mení tak, ako sa uvádza v prílohe k tomuto rozhodnutiu.
            
         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 30. januára 2015
      
         
            Za Radu
         
         
            predseda
         
         E. RINKĒVIČS
      
   
   
      (1)  Rozhodnutie Rady 2011/72/SZBP z 31. januára 2011 o reštriktívnych opatreniach voči určitým osobám a subjektom vzhľadom na situáciu v Tunisku (Ú. v. EÚ L 28, 2.2.2011, s. 62).
   
      PRÍLOHA
      Záznamy o nasledujúcich osobách uvedené v prílohe k rozhodnutiu 2011/72/SZBP sa nahrádzajú záznamami uvedenými nižšie.
      
                   
               
               
                  Meno
               
               
                  Identifikačné údaje
               
               
                  Základ
               
            
                  3.
               
               
                  Moncef Ben Mohamed Ben Rhouma TRABELSI
               
               
                  Tunisan narodený 4. marca 1944 v Tunise, syn Saidy DHERIFOVEJ, manžel Yaminy SOUIEIOVEJ, konateľ spoločnosti; predchádzajúce bydlisko: 11 rue de France, Radès Ben Arous, držiteľ národného preukazu totožnosti č. 05000799.
                  Zomrel 4. apríla 2011.
               
               
                  Osoba (zosnulá), ktorej činnosti sú predmetom súdneho vyšetrovania tuniských orgánov pre podozrenie zo spáchania týchto trestných činov: spolupáchateľstvo pri sprenevere verejných finančných prostriedkov verejným činiteľom; spolupáchateľstvo pri zneužívaní právomoci verejného činiteľa s cieľom zadovážiť inému neoprávnený prospech a spôsobiť škodu verejnej správe a spolupáchateľstvo pri nátlaku na verejného činiteľa s cieľom priamo alebo nepriamo zadovážiť inému neoprávnený prospech.
               
            
                  12.
               
               
                  Mohamed Adel Ben Mohamed Ben Rehouma TRABELSI
               
               
                  Tunisan narodený 26. apríla 1950 v Tunise, syn Saidy DHERIFOVEJ, manžel Souady BEN JEMIOVEJ, konateľ spoločnosti; predchádzajúce bydlisko: 3 rue de la Colombe, Gammarth Supérieur, držiteľ národného preukazu totožnosti č. 00178522.
                  Zomrel 27. januára 2011.
               
               
                  Osoba (zosnulá), ktorej činnosti sú predmetom súdneho vyšetrovania tuniských orgánov pre podozrenie zo spáchania týchto trestných činov: spolupáchateľstvo pri sprenevere verejných finančných prostriedkov verejným činiteľom; spolupáchateľstvo pri zneužívaní právomoci verejného činiteľa s cieľom zadovážiť inému neoprávnený prospech a spôsobiť škodu verejnej správe a spolupáchateľstvo pri nátlaku na verejného činiteľa s cieľom priamo alebo nepriamo zadovážiť inému neoprávnený prospech.
               
            
                  32.
               
               
                  Faouzi Ben Haj Hamda Ben Haj Hassen BEN ALI
               
               
                  Tunisan narodený 13. marca 1947 v Hammam-Sousse, manžel Zohry BEN AMMAROVEJ; konateľ spoločnosti; predchádzajúce bydlisko: rue El Moez, Hammam-Sousse, držiteľ národného preukazu totožnosti č. 02800443.
                  Zomrel 25. februára 2011.
               
               
                  Osoba (zosnulá), ktorej činnosti sú predmetom súdneho vyšetrovania tuniských orgánov pre podozrenie zo spáchania týchto trestných činov: spolupáchateľstvo pri sprenevere verejných finančných prostriedkov verejným činiteľom; spolupáchateľstvo pri zneužívaní právomoci verejného činiteľa s cieľom zadovážiť inému neoprávnený prospech a spôsobiť škodu verejnej správe a spolupáchateľstvo pri nátlaku na verejného činiteľa s cieľom priamo alebo nepriamo zadovážiť inému neoprávnený prospech.